ako po ang patuloy ni gerardo ay may ibang paghahaka ukol sa halaga ng buhay paghahakang di ko ikamamangha kung sakali ma'inyong tawanan. sa akin po, ang buhay na araw at gabi ay ibinababad sa pulot ng kaginhawahan ang buhay na walang pinipintuho kundi ang diyos salapi ang buhay na walang hanap kundi ang kagalingan ng sarili, ay isang buhay na mababa, walang halaga, karumaldumal!. tumalikod ang presidente sa binata at animo'di nadidinig ang sinasabi nito. si gerardo ay nagpatuloy: ang buhay po kung ibig magkahalaga, ay kailangang ilaan at gugulin sa isang adhikang mataas, sa isang layong marangal. ang yaman na kinahahalingan ng boong sangdaigdig halos ay hindi makapagpapadakila sa buhay ng tao: maaari siyang magpaginhawa, magdulot ng kasaganaan sa lahat ng bagay; dapwa'hindi kasaganaan, hindi kaginhawahan ang naghahatid sa tao sa pagkadakila.